**projektas**

**reg. Nr. T-239**

**2.24. darbotvarkės klausimas**

**Pasvalio rajono savivaldybės taryba**

**Sprendimas**

**Dėl ADMINISTRACINIO PASTATO eksploatacinių išlaidų TARIFO nustatymo**

2021 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Pasvalio rajono savivaldybės taryba nusprendžia:

1. Nustatyti Pasvalio rajono savivaldybės administracijos pastato (unikalus Nr. 6796-6002-1017), esančio Vytauto Didžiojo a. 1, Pasvalys, negyvenamųjų patalpų eksploatacinių išlaidų tarifą – 2,09 Eur už 1 kv. m bendro ploto per mėnesį įstaigoms ir organizacijoms, kurioms suteiktos patalpos šiame pastate pagal nuomos ar panaudos sutartis.

2. Pripažinti netekusiu galios Pasvalio rajono savivaldybės tarybos 2017 m. gegužės 24 d. sprendimą Nr. T1-114 „Dėl administracinio pastato eksploatacinių išlaidų tarifo nustatymo“.

3. Sprendimas įsigalioja 2022 m. sausio 1 d.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė

2021-12-01 tel. (8 451) 54 114

Suderinta DVS Nr. RTS-253

Pasvalio rajono savivaldybės tarybai

**AIŠKINAMASIS RAŠTAS**

**Dėl ADMINISTRACINIO PASTATO eksploatacinių išlaidų TARIFO nustatymo**

2021 m. gruodžio 1 d.

Pasvalys

**1. Sprendimo projekto rengimo pagrindas.**

Sprendimo projektas parengtas atsižvelgiant į Pasvalio rajono savivaldybės administracijos Apskaitos skyriaus 2021-11-30 raštą Nr. ASI-578 „Dėl administracinio pastato eksploatacinių išlaidų tarifo nustatymo“. Vadovaujantis Vietos savivaldos įstatymo 16 straipsnio 4 dalimi, 18 straipsnio 1 dalimi, Savivaldybės biudžetinių įstaigų teikiamų atlygintinų paslaugų kainas ir tarifus gali nustatyti Savivaldybės taryba, jos priimtus teisės aktus gali sustabdyti, pakeisti ar panaikinti pati Savivaldybės taryba.

**2. Sprendimo projekto tikslai ir uždaviniai.**

Šiuo sprendimu, siūloma pakeisti Savivaldybės administracijos pastato, esančio Vytauto Didžiojo a. 1, Pasvalys, negyvenamųjų patalpų eksploatacinių išlaidų tarifą, įstaigoms ir organizacijoms, kurioms suteiktos patalpos šiame pastate pagal nuomos ar panaudos sutartis. Šis tarifas – 1,43 Eur už 1 kv. m. bendro ploto per mėnesį buvo patvirtintas Pasvalio rajono savivaldybės tarybos 2017 m. gegužės 24 d. sprendimu Nr. T1-114 „Dėl administracinio pastato eksploatacinių išlaidų tarifo nustatymo“. Išaugus išlaidoms, kurios įeina į eksploatacinių išlaidų tarifą, siūlome jį padidinti iki 2,09 Eur už 1 kv. m. bendro ploto per mėnesį:

|  |  |  |
| --- | --- | --- |
| Eil Nr. | Išlaidų pavadinimas | Išlaidos per mėn., Eur |
| 1. | Valytojų darbo užmokestis + SODROS mokesčiai | 1 851,46 |
| 2. | Sargų darbo užmokestis + SODROS mokesčiai | 3 043,50 |
| 3. | Pastato remonto darbininko darbo užmokesčio dalis, tenkanti nuomojamam plotui | 121,09 |
| 4. | Šiukšlių išvežimas | 195,09 |
|  | Iš viso: | 5 211,14 |
|  | Pastato bendras plotas, kv. m | 2 492,94 |
|  | **Eksploatacinių išlaidų tarifas už 1 kv. m per mėn.** | **2,09** |

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Iniciatorius **–**Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Pasvalio rajono savivaldybės administracijos Apskaitos skyriaus vedėja Vitalija Motiejūnienė.

Strateginio planavimo ir investicijų skyriaus

vyriausioji specialistė Virginija Antanavičienė